ອົງການ FBI ເປີດເຜີຍ ວີດີໂອ ໃນການຍິງທ້າວ Finicum ຕາຍ ທີ່ລັດ Oregon 
ໂຄສົກຂອງອົງການ FBI ກ່າວວ່າ ວີ​ດີໂອ​ນີ້​ ຖືກ​ນຳ​ອອກ​ມາ​ເຜີຍ​ແຜ່ ກໍ​ເພື່ອ​ເຫັນ​ແກ່​ຄວາ​ມ​ໂປ່​ງ​ໃສ ສຳລັບ​ຕໍ່ຕ້ານ ​ການ​ກ່າວ​ອ້າງ​ ທີ່​ບໍ່​ຖືກຕ້ອງ ໃນການ​ຍິງ​ ທ້າວ Finicum ​ຕາຍ.
ອົງການສັນຕິບານກາງ ຫລື FBI ຂອງສະຫະລັດ ໄດ້ນຳເອົາວີ ດີໂອກ່ຽວກັບການຍິງກຸ່ມຄອບຄອງທີ່ດິນຕິດອາວຸດຄົນນຶ່ງເສຍ ຊີວິດ ທີ່ເຂດອະນຸລັກສັດປ່າຂອງລັດຖະບານໃນລັດ Oregon ທາງພາກຕາເວັນຕົກສຽງເໜືອສະຫະລັດ ອອກມາເຜີຍແຜ່ ທ່ານ Greg Bretzing ໂຄສົກຂອງອົງການ FBI ກ່າວວ່າ ວີດີ ໂອດັ່ງກ່າວນີ້ໄດ້ຖືກນຳອອກມາເຜີຍແຜ່ກໍເພື່ອເຫັນແກ່ຄວາມ ໂປ່ງໃສເພື່ອຕໍ່ຕ້ານການກ່າວອ້າງທີ່ບໍ່ຖືກຕ້ອງແລະສ້າງຄວາມ ໂກດແຄ້ນຢ່າງແຮງ ກ່ຽວກັບສິ່ງທີ່ໄດ້ເກີດຂຶ້ນ ໃນການຍິງທ້າວ Robert Finicum ຕາຍ ວີດີໂອ ທີ່ຖ່າຍຈາກເຮືອບິນ ໂດຍອົງການ FBI ສະແດງໃຫ້ເຫັນວ່າ ທ້າວ Finicum ໄດ້ ອອກມາຈາກລົດ ພ້ອມດ້ວຍຍົກມືຂຶ້ນ ແຕ່ທ່ານ Bretzing ກ່າວວ່າ ຢ່າງໜ້ອຍໃນສອງ ໂອກາດ ທ້າວ Finicum ໄດ້ເອົາມືເຂົ້າໄປໃນຖົງຂ້າງຊ້າຍຂອງເສື້ອແຈັກເກັດຂອງລາວ ໂຄສົກເວົ້າວ່າ ທ້າວ Finicum ທີ່ເປັນເຈົ້າຂອງຟາມລ້ຽງສັດ ໃນລັດ Arizona ມີປືນສັ້ນ ເກົ້າມິນລີແມັດ ພ້ອມດ້ວຍລູກປືນເຕັມ ຢູ່ໃນຖົງຂອງຜູ້ກ່ຽວ